Diari Oficial de la Generalitat Valenciana


Sumari del DOGV 6502, del 14-04-2011 (2011/4256)

RESOLUCIÓ de 7 d'abril de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni específic de col·laboració entre l'Institut Cervantes i l'Institut Valencià de l'Audiovisual i de la Cinematografia Ricardo Muñoz Suay (IVAC) per a la promoció del programa Curts de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4256


Data del document
:   07-04-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 7 d'abril de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni específic de col·laboració entre l'Institut Cervantes i l'Institut Valencià de l'Audiovisual i de la Cinematografia Ricardo Muñoz Suay (IVAC) per a la promoció del programa Curts de la Comunitat Valenciana.  
  
 [2011/4256]  
L'Institut Cervantes i l'Institut Valencià de l'Audiovisual i de la Cinematografia Ricardo Muñoz Suay (IVAC) han subscrit, després de la tramitació prèvia reglamentària, el 16 de març de 2011, el conveni específic de col·laboració per a la promoció del programa Curts de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0310/2011, i que figura com a annex d'esta resolució.  
  
València, 7 d'abril de 2011.- La directora general del Secretariat del Consell: Mª teresa Lleó Alonso.  
  
  
Conveni específic de col·laboració entre l'Institut Cervantes i l'Institut Valencià d'Audiovisual i de la Cinematografia Ricardo Muñoz Suay (IVAC)  
  
Per una part, Carmen Caffarel Serra, directora de l'Institut Cervantes, càrrec per al qual va ser nomenada pel Reial Decret 993/2007, de 13 de juliol (BOE de 14 de juliol de 2007), actua, de conformitat amb el que preveu l'article 9 de la Llei 7/1991, de 21 de març, per la qual es crea l'Institut Cervantes, en nom i en representació de l'Institut Cervantes, amb domicili als efectes del present conveni de col·laboració al carrer Alcalá, 49, 28378 Madrid, CIF H-4366529 A.  
I per l'altra part, Nuria Cidoncha Castellote, directora general de l'Institut Valencià d'Audiovisual i de la Cinematografia (d'ara en avant IVAC) en virtut de la Resolució de la presidenta de l'IVAC de 10 de febrer de 2011, actua en nom i representació de l'IVAC conforme a les facultats que li conferix la Llei de la Generalitat Valenciana 5/1998, de 18 de juny, de creació de l'Institut Valencià de Cinematografia Ricardo Muñoz Suay, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, i per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat.  
Ambdues parts, que actuen en l'exercici dels seus càrrecs, declaren i manifesten que intervenen amb capacitat legal necessària i competència suficient per a subscriure el present conveni de col·laboració, i a este efecte  
  
Exposen  
  
I. Que el 15 de març de 2011, l'Institut Cervantes i l'IVAC van subscriure un conveni marc de col·laboració amb l'objecte de regular les relacions jurídiques i la realització de totes les activitats culturals que, vinculades als fins de les parts, es consideren d'interés mutu, i que, d'acord amb la clàusula segona del conveni esmentat, el desplegament dels programes i les accions que s'emprenguen seran objecte d'acords singularitzats, en els quals es detallaran, entre d'altres aspectes, els compromisos de les parts.  
II. Que l'Institut Cervantes està interessat a difondre, a través de la seua programació cultural, el programa de curtmetratges valencians de l'IVAC Curts Comunitat Valenciana en la xarxa de centres de l'Institut Cervantes a l'exterior.  
D'acord amb tot això, les parts decidixen formalitzar el present conveni específic de col·laboració, que es regirà per les següents  
  
Clàusules  
  
Primera. L'objecte del present conveni específic és establir la col·laboració entre l'IVAC i l'Institut Cervantes per a la difusió del programa de curtmetratges valencians Curts Comunitat Valenciana en la xarxa de centres de l'Institut Cervantes a l'exterior durant la vigència del conveni.  
  
Segona. Per a complir el que establix el present conveni específic, l'IVAC facilitarà de forma gratuïta a l'Institut Cervantes una còpia del programa de curtmetratges valencians Curts Comunitat Valenciana, en format DVD, perquè puga fer, a càrrec seu, les còpies que siguen necessàries per a l'exhibició dels curtmetratges en la seua xarxa de centres.   
  
Les còpies en DVD del programa de curtmetratges valencians podran ser subtitulades en les llengües locals respectives pels centres de l'Institut Cervantes on s'exhibisca el programa de curtmetratges, d'acord amb el que establix el present document, i en acabar l'exhibició pública dels curtmetratges en cada un dels centres, estes còpies passaran a formar part dels fons en DVD de les biblioteques dels centres de l'Institut Cervantes per a poder consultar-les-hi.  
  
L'Institut Cervantes determinarà, depenent de les disponibilitats (instal·lacions, recursos materials i humans) de cada un dels centres, i comunicarà a l'IVAC, les dates i els centres en què s'exhibirà el programa de curtmetratges.  
Així mateix, ambdues institucions podran col·laborar en la divulgació d'activitats i programes culturals de l'altra part i es mantindran informades d'aquells projectes o propostes que dirigits a una de les dues institucions puguen ser d'interés per a l'altra, així com dels que tinguen l'origen en una d'elles.  
  
Tercera. L'IVAC posseïx tots els drets de propietat intel·lectual en la seua forma d'expressió del programa Curts Comunitat Valenciana, sense perjuí, si és el cas, dels drets que pogueren subsistir sobre estos continguts (article 12 de LPI), i cedix a l'Institut Cervantes, amb caràcter no exclusiu, els drets d'explotació sobre l'esmentat programa de curtmetratges que es detallen a continuació, per a tots els països del món durant la vigència del present conveni:   
  
  
Reproducció.  
Comunicació pública.  
Transformació referida a la subtitulació dels curtmetratges en qualsevol idioma i a la possibilitat de fer-ne resums amb l'únic fi de promocionar els curtmetratges en la xarxa de centres de l'Institut Cervantes i en els seus portals d'internet (incloent-hi el portal de televisió cervantestv.es)  
Les despeses que puguen derivar-se de l'ús dels drets que l'IVAC cedix a l'Institut Cervantes seran a càrrec d'este últim.  
Qualsevol utilització dels curtmetratges del programa Curts Comunitat Valenciana, sense perjuí del dret d'exhibició de l'Institut Cervantes previst en este conveni, haurà de referir-se a les activitats institucionals, culturals o docents de l'Institut Cervantes i serà degudament comunicada a l'IVAC.  
  
Quarta. L'IVAC garantix a l'Institut Cervantes la utilització pacífica del programa "Curts Comunitat Valenciana". Queden exclosos d'este conveni i reservats als autors dels curtmetratges inclosos en el programa, tots els drets que els corresponguen amb relació a modalitats d'ús no previstes en el conveni o que s'hagen d'efectuar en una forma i unes condicions diferents de les expressament indicades.  
  
  
Cinquena. L'Institut Cervantes farà menció de la col·laboració de l'IVAC en la publicitat relativa a les activitats que s'organitzen en execució del present conveni, i hi inclourà el seu logotip.   
  
Sisena. Conforme a l'article 50 de la LPI, els drets cedits per l'IVAC sobre el programa Curts Comunitat Valenciana a l'Institut Cervantes són, en tot cas, intransmissibles.  
  
Setena. La subscripció del presente conveni específic no implica l'aportació de recursos econòmics entre les parts, ni la transferència de recursos de l'Institut Cervantes a l'IVAC, ni un compromís de realització de despeses per part de l'IVAC.  
Sense perjuí de l'anterior, les despeses derivades per a l'Institut Cervantes de la realització de les activitats previstes en el present conveni, estaran supeditades a les seues disponibilitats pressupostàries per a cada exercici econòmic en què estiga vigent el conveni.  
  
Huitena. Les institucions firmants podran comptar amb la col·laboració de tots els departaments, els organismes, les institucions i les empreses, de caràcter públic o privat, que estiguen relacionats amb l'objecte del present conveni i la contribució dels quals hi consideren d'interés les dues parts.  
  
Novena. El present conveni específic entrarà en vigor en la data de la firma de l'últim dels signataris i tindrà la mateixa duració que el conveni marc de què forma part, sense perjuí del que establix la clàusula segona respecte a la utilització i integració de les còpies del programa de curtmetratges valencians en les biblioteques dels centres de l'Institut Cervantes.  
La resolució anticipada del present conveni no afectarà les activitats en curs.  
  
Desena. Les parts firmants del present conveni específic col·laboraran en tot moment d'acord amb els principis de bona fe i eficàcia per a assegurar la correcta execució d'allò convingut.  
Igualment, les parts s'esforçaran per resoldre de forma amistosa qualsevol controvèrsia que poguera sorgir en l'execució del present conveni.   
  
I perquè així conste als efectes oportuns, com a prova de conformitat, les parts firmen el present conveni específic en un exemplar doble de tots els seus fulls, en el lloc i la data indicats.   
  
  
